Lees, kwaak en blaf tesame | Netwerk24
Lees, kwaak en blaf tesame
'n Klompie prenteboeke met dierekarakters wat onlangs in Afrikaans verskyn het, wys opnuut hoe skrywers en illustreerders lewenswaardes oordra terwyl die gehoor dit gate uit geniet, skryf Magdel Vorster.
In geïllustreerde kinderboeke neem dierekarakters dikwels menslike eienskappe aan: Hulle kan praat, loop en eet, en beland in moeilike situasies waarmee kinders kan identifiseer. Daarby voel kinders emosioneel aangetrokke tot diere, wat hulle ontvanklik maak vir die verskuilde boodskappe.
Dink maar aan die beswaarde Eeyore-karakter in A.A. Milne se Winnie the Pooh-reeks: Sonder enige verduideliking weet kinders so 'n klakous is nie 'n lekker speelmaat nie. In moderne kinderliteratuur word diere ook nie gestereotipeer nie ('n goeie voorbeeld is Ferdinand, die bul wat blomme bo stiergevegte verkies) – só kan vlerke wyer gesprei word en jong lesers hoër vlieg.